CELEX: 32018D1280
Language: mt
Date: 2018-09-21 00:00:00
Title: Deċiżjoni ta' Implimentazzjoni tal-Kummissjoni (UE) 2018/1280 tal-21 ta' Settembru 2018 li tikkonċerna ċerti miżuri protettivi marbuta mad-deni Afrikan tal-ħnieżer fil-Bulgarija (notifikata bid-dokument C(2018) 6253) (Test b'rilevanza għaż-ŻEE.)

24.9.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 239/14
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/1280
         tal-21 ta' Settembru 2018
         li tikkonċerna ċerti miżuri protettivi marbuta mad-deni Afrikan tal-ħnieżer fil-Bulgarija
         
            
               (notifikata bid-dokument C(2018) 6253)
            
         
         (It-test bil-Bulgaru biss huwa awtentiku)
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b'mod partikolari l-Artikolu 9(4) tagħha,
         Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar veterinarju u zootekniku applikabbli għall-kummerċ intra-Komunitarju ta' ċertu annimali ħajjin u prodotti bil-ħsieb tat-tlestija tas-suq intern (2), u b'mod partikolari l-Artikolu 10(4) tagħha,
         Billi:
         
                     (1)
                  
                  
                     Id-deni Afrikan tal-ħnieżer huwa marda virali infettiva li taffettwa l-popolazzjonijiet tal-ħnieżer domestiċi u selvaġġi u jista' jkollha impatt serju fuq il-profittabilità tan-negozji tat-trobbija tal-ħnieżer li jisfratta l-kummerċ fl-Unjoni u l-esportazzjonijiet lejn pajjiżi terzi.
                  
               
                     (2)
                  
                  
                     F'każ ta' tifqigħa tad-deni Afrikan tal-ħnieżer, hemm ir-riskju li l-aġent tal-marda jista' jinxtered ma' rziezet oħra tal-ħnieżer u mal-ħnieżer selvaġġi. B'hekk, jista' jinxtered minn Stat Membru għall-ieħor u għall-pajjiżi terzi permezz tal-kummerċ tal-ħnieżer ħajjin jew tal-prodotti tagħhom.
                  
               
                     (3)
                  
                  
                     Id-Direttiva tal-Kunsill 2002/60/KE (3) tistabbilixxi l-miżuri minimi li jridu jiġu applikati fl-Unjoni għall-kontroll tad-deni Afrikan tal-qżieqeż. L-Artikolu 9 tad-Direttiva 2002/60/KE jipprevedi l-istabbiliment ta' żoni ta' protezzjoni u ta' sorveljanza fil-każ ta' tifqigħat ta' dik il-marda, fejn iridu japplikaw il-miżuri stipulati fl-Artikoli 10 u 11 ta' dik id-Direttiva.
                  
               
                     (4)
                  
                  
                     Ir-Bulgarija infurmat lill-Kummissjoni bis-sitwazzjoni preżenti fil-provinċja ta' Varna fir-rigward tad-deni Afrikan tal-ħnieżer u, b'konformità mal-Artikolu 9 tad-Direttiva 2002/60/KE, stabbiliet żoni ta' protezzjoni u ta' sorveljanza fejn japplikaw il-miżuri msemmija fl-Artikoli 10 u 11 ta' dik id-Direttiva.
                  
               
                     (5)
                  
                  
                     Id-Deċiżjoni ta' Implimentazzjoni tal-Kummissjoni (UE) 2018/1216 (4) ġiet adottata wara l-istabbiliment taż-żoni ta' protezzjoni u ta' sorveljanza fil-Bulgarija, skont l-Artikolu 9 tad-Direttiva 2002/60/KE, wara tifqigħat tad-deni Afrikan tal-ħnieżer f'dak l-Istat Membru.
                  
               
                     (6)
                  
                  
                     Sa mid-data tal-adozzjoni tad-Deċiżjoni ta' Implimentazzjoni (UE) 2018/1216, is-sitwazzjoni epidemjoloġika fil-Bulgarija baqgħet stabbli fir-rigward tad-deni Afrikan tal-ħnieżer; l-awtoritajiet Bulgari implimentaw il-miżuri ta' kontroll meħtieġa u ġabru data ta' sorveljanza addizzjonali.
                  
               
                     (7)
                  
                  
                     Sabiex jiġi evitat kull xkiel bla bżonn għall-kummerċ fl-Unjoni u biex jiġu evitati ostakli mhux ġustifikati għall-kummerċ minn pajjiżi terzi, hemm bżonn li jiġu deskritti fil-livell tal-Unjoni ż-żoni riveduti stabbiliti bħala żoni ta' protezzjoni u ta' sorveljanza għad-deni Afrikan tal-ħnieżer fil-Bulgarija, b'kollaborazzjoni ma' dak l-Istat Membru. Dawn iż-żoni jipprevedu żona ta' sorveljanza mnaqqsa b'konformità max-xenarju epidemjoloġiku attwali.
                  
               
                     (8)
                  
                  
                     Għaldaqstant, iż-żoni identifikati bħala żoni ta' protezzjoni u ta' sorveljanza fil-Bulgarija jenħtieġ li jiġu stipulati fl-Anness ta' din id-Deċiżjoni u jenħtieġ li jiġi stabbilit it-tul ta' żmien ta' dik ir-reġjonalizzazzjoni.
                  
               
                     (9)
                  
                  
                     Barra minn hekk, id-Deċiżjoni ta' Implimentazzjoni (UE) 2018/1216 jenħtieġ li titħassar u tiġi sostitwita b'din id-Deċiżjoni biex jiġu kkunsidrati l-miżuri aġġornati ta' ġestjoni tal-marda li jinsabu fis-seħħ u l-evoluzzjoni fis-sitwazzjoni tal-marda fil-Bulgarija fir-rigward tad-deni Afrikan tal-ħnieżer.
                  
               
                     (10)
                  
                  
                     Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            Il-Bulgarija għandha tiżgura li ż-żoni ta' protezzjoni u ta' sorveljanza stabbiliti b'konformità mal-Artikolu 9 tad-Direttiva 2002/60/KE jinkludu mill-inqas iż-żoni elenkati bħala ż-żoni ta' protezzjoni u ta' sorveljanza fl-Anness ta' din id-Deċiżjoni.
         
         
            Artikolu 2
            Id-Deċiżjoni ta' Implimentazzjoni (UE) 2018/1216 titħassar.
         
         
            Artikolu 3
            Din id-Deċiżjoni għandha tapplika sat-30 ta' Ottubru 2018.
         
         
            Artikolu 4
            Din id-Deċiżjoni hija indirizzata lir-Repubblika tal-Bulgarija.
         
         
            Magħmul fi Brussell, il-21 ta' Settembru 2018.
            
               
                  Għall-Kummissjoni
               
               Vytenis ANDRIUKAITIS
               
                  Membru tal-Kummissjoni
               
            
         
         
            (1)  ĠU L 395, 30.12.1989, p. 13.
         
            (2)  ĠU L 224, 18.8.1990, p. 29.
         
            (3)  Id-Direttiva tal-Kunsill 2002/60/KE tas-27 ta' Ġunju 2002 li tistabbilixxi miżuri għall-kontroll tad-deni Afrikan tal-qżieqeż u temenda d-Direttiva 92/119/KEE għar-rigward tal-marda Teschen u d-deni Afrikan tal-qżieqeż (ĠU L 192, 20.7.2002, p. 27).
         
            (4)  Id-Deċiżjoni ta' Implimentazzjoni tal-Kummissjoni (UE) 2018/1216 tal-4 ta' Settembru 2018 li tikkonċerna ċerti miżuri protettivi interim marbuta mad-deni Afrikan tal-ħnieżer fil-Bulgarija (ĠU L 224, 5.9.2018, p. 10).
      
      
         
            ANNESS
            
                        Il-Bulgarija
                     
                     
                        Żoni kif imsemmija fl-Artikolu 1
                     
                     
                        Data sa meta applikabbli
                     
                  
                        Żona ta' protezzjoni
                     
                     
                        Il-villaġġi li ġejjin tar-reġjun ta' Varna:
                        
                                     
                                 
                                 
                                    Il-muniċipalità ta' Provadia
                                    
                                                —
                                             
                                             
                                                Tutrakantsi
                                             
                                          
                                                —
                                             
                                             
                                                Bozveliysko
                                             
                                          
                                                —
                                             
                                             
                                                Provadiya
                                             
                                          
                                                —
                                             
                                             
                                                Dobrina
                                             
                                          
                                                —
                                             
                                             
                                                Manastir
                                             
                                          
                                                —
                                             
                                             
                                                Zhitnitsa
                                             
                                          
                                                —
                                             
                                             
                                                Barzitsa
                                             
                                          
                                                —
                                             
                                             
                                                Chayka
                                             
                                          
                                                —
                                             
                                             
                                                Royak
                                             
                                          
                                                —
                                             
                                             
                                                Blaskovo
                                             
                                          
                                                —
                                             
                                             
                                                Kiten
                                             
                                          
                                                —
                                             
                                             
                                                Hrabrovo
                                             
                                          
                                                —
                                             
                                             
                                                Ovcharga
                                             
                                          
                                                —
                                             
                                             
                                                Krivnya
                                             
                                          
                              
                                     
                                 
                                 
                                    Il-muniċipalità ta' Avren
                                    
                                                —
                                             
                                             
                                                Tsarevtsi
                                             
                                          
                              
                                     
                                 
                                 
                                    Il-muniċipalità ta' Dolni Chiflik
                                    
                                                —
                                             
                                             
                                                Nova Shipka
                                             
                                          
                              
                                     
                                 
                                 
                                    Il-muniċipalità ta' Dalgopol
                                    
                                                —
                                             
                                             
                                                Velichkovo
                                             
                                          
                                                —
                                             
                                             
                                                Tsonevo
                                             
                                          
                                                —
                                             
                                             
                                                Sava
                                             
                                          
                                                —
                                             
                                             
                                                Dalgopol
                                             
                                          
                              
                     
                        30 ta' Ottubru 2018
                     
                  
                        Żona ta' sorveljanza
                     
                     
                        
                                     
                                 
                                 
                                    Il-muniċipalità ta' Provadia
                                    
                                                —
                                             
                                             
                                                Petrov dol
                                             
                                          
                                                —
                                             
                                             
                                                Staroseletc
                                             
                                          
                                                —
                                             
                                             
                                                Zlatina
                                             
                                          
                                                —
                                             
                                             
                                                Venchan
                                             
                                          
                                                —
                                             
                                             
                                                Ravna
                                             
                                          
                                                —
                                             
                                             
                                                Cherkovna
                                             
                                          
                                                —
                                             
                                             
                                                Nenovo
                                             
                                          
                                                —
                                             
                                             
                                                Snejina
                                             
                                          
                                                —
                                             
                                             
                                                Gradinarovo
                                             
                                          
                                                —
                                             
                                             
                                                Chernook
                                             
                                          
                                                —
                                             
                                             
                                                Slaveikovo
                                             
                                          
                              
                                     
                                 
                                 
                                    Il-muniċipalità ta' Vetrino
                                    
                                                —
                                             
                                             
                                                Gabarnitsa
                                             
                                          
                              
                                     
                                 
                                 
                                    Il-muniċipalità ta' Devnya
                                    
                                                —
                                             
                                             
                                                Devnya
                                             
                                          
                                                —
                                             
                                             
                                                Padina
                                             
                                          
                              
                                     
                                 
                                 
                                    Il-muniċipalità ta' Avren
                                    
                                                —
                                             
                                             
                                                Trastikovo
                                             
                                          
                                                —
                                             
                                             
                                                Sindel
                                             
                                          
                                                —
                                             
                                             
                                                Kazashka reka
                                             
                                          
                                                —
                                             
                                             
                                                Yunak
                                             
                                          
                                                —
                                             
                                             
                                                Dabravino
                                             
                                          
                                                —
                                             
                                             
                                                Avren
                                             
                                          
                              
                                     
                                 
                                 
                                    Il-muniċipalità ta' Beloslav
                                    
                                                —
                                             
                                             
                                                Razdelna
                                             
                                          
                              
                                     
                                 
                                 
                                    Il-muniċipalità ta' Dolni Chiflik
                                    
                                                —
                                             
                                             
                                                Grozdyovo
                                             
                                          
                                                —
                                             
                                             
                                                Goren chiflik
                                             
                                          
                                                —
                                             
                                             
                                                Venelin
                                             
                                          
                              
                                     
                                 
                                 
                                    Il-muniċipalità ta' Dalgopol
                                    
                                                —
                                             
                                             
                                                Debelets
                                             
                                          
                                                —
                                             
                                             
                                                Krasimir
                                             
                                          
                                                —
                                             
                                             
                                                Boryana
                                             
                                          
                                                —
                                             
                                             
                                                Kamen dyal
                                             
                                          
                                                —
                                             
                                             
                                                Partizani
                                             
                                          
                                                —
                                             
                                             
                                                Asparuhovo
                                             
                                          
                                                —
                                             
                                             
                                                Komunari
                                             
                                          
                                                —
                                             
                                             
                                                Sladka voda
                                             
                                          
                              
                     
                        30 ta' Ottubru 2018